2020. gada 4. decembrī Rīkojums Nr. 728

Rīgā (prot. Nr. 77 20. §)

**Par Burtnieku novada pašvaldības nekustamā īpašuma** "**Lapaiņu ceļš–Munduru ceļš**" **pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Burtnieku novada pašvaldības īpašumā esošo nekustamo īpašumu "Lapaiņu ceļš–Munduru ceļš" (nekustamā īpašuma kadastra Nr. 9678 002 0131) – zemes vienību (zemes vienības kadastra apzīmējums 9678 002 0129) 0,67 ha platībā un inženierbūvi – ceļu (būves kadastra apzīmējums 9678 002 0129 001) – Rencēnu pagastā, Burtnieku novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Burtnieku novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards